1. Konferencija "Snagom znanja u bezbednu budućnost" - mart 2022.\nEQUILIBRIO – Obrazovni sistem je podržao studentski događaj, konferenciju "Snagom znanja u bezbednu budućnost", koju je Fakultet beznednosti Univerziteta u Beogradu organizovao na Zlatiboru. Tom prilikom su uručena dva vaučera za Premium kurs i Konverzacijski kurs engleskog jezika studentima koji su u kvizu znanja pokazali najbolje rezultate.\n2. "Fongress 2022." - februar 2022.\nEQUILIBRIO – Obrazovni sistem je podržao studentski događaj "Fongress 2022." koji se održao na Zlatiboru u organizaciji Studentske asocijacije FON-a. Najaktivniji učesnik je nagrađen vaučerom za Program jezičkog usavršavanja studenata.\n3. EQUILIBRIO – Obrazovni sistem i Evropski pokret FUTURIS organizovali su Program jezičkog usavršavanja – februar 2022.\n4. U saradnji sa Udruženjem hranitelja Beograda, Obrazovni sistem EQUILIBRIO stipendirao je troje srednjoškolaca iz hraniteljskih porodica. Srednjoškolci su dobili priliku da usavrše znanje stranog jezika na godišnjem kursu za srednjoškolce\n5. I ove godine Obrazovni sistem EQUILIBRIO podržao je manifestaciju Dani Marketing Workshop-a na Ekonomskom fakultetu u Beogradu. Tradicionalno, manifestacija se završila Reklamijadom koja ima humanitarni karakter budući da su svi prihodi donirani u humanitarne svrhe kao pomoć organizaciji "Budi human".\n6. Dodela poklon vaučera za kurs stranog jezika prvoplasiranim brucošima na FPN - oktobar 2016.\nObrazovni sistem EQUILIBRIO, kao partner Fakulteta političkih nauka, dodelio je poklon vaučere za kurs stranog jezika po izboru prvoplasiranim studentima na ovogodišnjim rang listama. Vaučeri su dodeljeni studentima na ceremoniji prijema nove generacije brucoša i svečanom otvaranju školske godine na Fakultetu političkih nauka Univerziteta u Beogradu.\n7. Testiranje znanja stranih jezika za studente Ekonomskog fakulteta - novembar 2015.\nObrazovni sistem EQUILIBRIO, u saradnji sa Centrom za edukaciju i društvenu emancipaciju mladih (CEDEM), organizovao je za studente Ekonomskog fakulteta u Beogradu besplatno testiranje znanja engleskog i nemačkog jezika uz izdavanje zvaničnih uverenja.\n8. Dodela nagrada pobednicima međunarodnog takmičenja u rešavanju studije slučaja - april 2015.\nObrazovni sistem EQUILIBRIO nagradio je studente beogradskog Fakulteta organizacionih nauka koji su osvojili prvo mesto na svetskom takmičenju u rešavanju studije slučaja održanom u Španiji, u konkurenciji 80 studenata sa 16 najboljih svetskih univerziteta. Našim šampionima sveta u rešavanju studija slučaja uručene su vredne nagrade u vidu kurseva stranih jezika.\n9. Donacija školskog pribora\nNikolina Jelić iz Surčina, samohrana je majka devetoro dece. Obrazovni sistem EQUILIBRIO je donirao školski pribor, sveske, olovke dečici koja idu u školu, a najmlađim članovima ove porodice obezbedili smo bojanke i bojice. Iako žive u teškim uslovima srdačno su nas dočekali i pokazali da naše malo njima može da znači dovoljno.\n10. Stipendije za studente lošeg materijalnog stanja – leto 2014.\nU saradnji sa Centrom za razvoj karijere i savetovanje studenata univeriteta u Beogradu, Obrazovni sistem EQUILIBRIO donirao je deset stipendija za učenje stranih jezika studentima lošeg materijalnog stanja.\n11. Vip Dani Marketing Workshopa\nU saradnji sa Marketinškom radionicom Ekonomskog fakulteta u Beogradu, Obrazovni sistem EQUILIBRIO donirao je sredstva namenjena Svratištu za decu u Beogradu.\n12. Program stipendiranja studenata Beograda 2013.\nObrazovni sistem EQUILIBRIO i Evropski pokret FUTURIS organizovali su tokom 2013. Program stipendiranja studenata Beograda. Studenti su imali priliku da uče strane jezike, da pohađaju kreativne jezičke radionice na temu tehnike polaganja međunarodno priznatih ispita engleskog jezika, i da pohađaju mini seminare na temu pokretanja sopstvenog biznisa i upravljanja projektima. Svim polaznicima Programa izdata su uverenja i zvanični sertifikati.\n13. Stipendiranje 40 najboljih studenata Studentskog grada 2013.\nObrazoni sistem EQUILIBRIO, u saradnji sa Studentskom unijom Studentskog grada, obezbedio je besplatno pohađanje kurseva stranih jezika za 40 najboljih studenata Studentskog grada. Studenti su imali priliku da uče španski, italijanski, grčki i ruski jezik. Po završetku nastave, uspešno su položili završne testove i ostvarili pravo na izdavanje zvaničnih sertifikata.\n14. Reklamijada na Ekonomskom fakultetu- decembar 2012\nObrazovni sistem EQUILIBRIO, u saradnji sa Marketinškom radionicom Ekonomskog fakulteta, donirao je kao sponzor Reklamijade sredstva Stacionaru za odojčad, decu i trudnice u okviru centra u Zvečanskoj ulici.\n15. Besplatni kursevi stranih jezika za studente Fakulteta političkih nauka- decembar 2012.\nTokom zime 2012/13. Obrazovni sistem EQUILIBRIO organizovao je besplatnu nastavu španskog jezika za deset studenata Fakulteta političkih nauka, članova studentske organizacije “Klub Studenata Fakulteta političkih nauka”.\n16. sistem EQUILIBRIO u emisiji „Radna akcija“ na TV PRVA\nAleksandri, učesnici emisije „Radna akcija” na TV PRVA, Obrazovni sistem EQUILIBRIO donirao je godišnji kurs italijanskog jezika (četiri semestra). Aleksandri je ostvarena želja da nauči italijanski jezik i dobije zvanični sertifikac Obrazovnog sistema EQUILIBRIO.\n17. Program stipendiranja učenika gimnazija i srednjih stručnih škola- leto 2012.\nObrazovni sistem EQUILIBRIO i Evropski pokret FUTURIS, uz podršku Kancelarije za mlade beogradske opštine Palilula, organizovali su četvrtu godinu zaredom Program stipendiranja srednjoškolaca. Učenici sa teritorije cele Republike Srbije imali su priliku da se u društvu učenika iz Beograda upoznaju sa kulturno-zabavnim sadržajima koje prestonica može da im ponudi, ali i da uče strane jezike kroz nastavu opšteg tipa, kreativne jezičke radionice i druženja sa stranim gostujućim predavačima.\n18. Takmičenje NBGD- maj 2012.\nU organizaciji Odeljenja za društvene delatnosti opštine Novi Beograd i Obrazovnog sistema EQUILIBRIO, održano je TAKMIČENJE IZ ENGLESKOG JEZIKA za učenike trećeg razreda svih srednjih škola koje pripadaju teritoriji opštine Novi Beograd. Za sve učesnike takmičenja obezbeđeno je izdavanje uverenja o učestvovanju na takmičenju, dok su za one najbolje obezbeđene veoma vredne nagrade.\n19. Besplatno testiranje znanja stranih jezika studenata Ekonomskog fakulteta i Fakulteta političkih nauka- maj 2012.\nObrazovni sistem EQUILIBRIO organizovao je, u saradnji sa Studentskim parlamentom Ekonomskog fakulteta i Klubom studenata Fakulteta politickih nauka, za sve zainteresovane studente besplatno testiranje znanja stranih jezika (engleski, španski i italijanski) uz izdavanje zvaničnih uverenja.\n20. Besplatni kursevi stranih jezika za studente Fakulteta političkih nauka- april 2012.\nTokom proleća 2012. Obrazovni sistem EQUILIBRIO organizovao je besplatnu nastavu španskog jezika za deset studenata, članova studentske organizacije “Klub Studenata Fakulteta političkih nauka”.\n21. Nagrade za Palilulsku olimpijadu kulture- april 2012.\nOsma Palilulska olimpijada kulture (POK), posvećena stvaralaštvu mladih Palilule i Beograda, održana je krajem aprila 2012. Takmičilo se preko hiljadu mladih zainteresovanih za umetnost i kulturu, u likovnom, dramskom i muzičkom stvaralaštvu, recitovanju, umetnosti reciklaže, fotografije, kratkom filmu, hip-hopu, brejkdensu i pop-rok muzici. Obrazovni sistem EQUILIBRIO nagradio je pobednike besplatnim kursevima stranih jezika.\n22. Subvencionisani program obuke za nezaposlena lica proleće 2012.\nObrazovni sistem EQUILIBRIO, u saradnji sa portalom INFOSTUD, realizovao je tokom proleća 2012. godine, uz podršku Nacionalne službe za zapošljavanje, Program obuke za nezaposlena lica. Program je podrazumevao kurs stranog jezika, izdavanje uverenja i sertifikata, kao i obuku na temu pisanja CV-ja, propratnog pisma i uspešnog nastupa na intervjuima za posao.\n23. Takmičenje u engleskom jeziku za osnovce Palilule- mart 2012\nObrazovni sistem EQUILIBRIO organizovao je u martu 2012 godine, za sve učenike sedmog razreda osnovnih škola sa teritorije Opštine Palilula, takmičenje u znanju engleskog jezika. Učesnici takmičenja pokazali su visok nivo svih svojih jezičkih kompetencija. Za najbolje su obezbeđene vredne nagrade i preporuke za buduće školovanje i upis u Filološku gimnaziju.\n24. Stipendije za najbolje studente Megatrend Univerziteta- mart 2012.\nObrazovni sistem EQUILIBRIO, u saradnji sa Centrom za razvoj karijere i savetovanje studenata Megatrend univerziteta, obezbedio je najboljim studentima Megatrenda stipenije iz domena stranih jezika: opšte kurseve španskog jezika (uz izdavanje sertifikata), pripremne kurseve za polaganje TOEFL ispita i pripremne kurseve za polaganje IELTS ispita.\n25. Stipendiranje 40 najboljih studenata Studentskog grada- proleće 2012\nObrazoni sistem EQUILIBRIO, u saradnji sa Studentskom unijom Studentskog grada, obezbedio je besplatno pohađanje kurseva stranih jezika za 40 najboljih studenata Studentskog grada. Svi studenti su, po završetku nastave, uspešno položili završne testove i ostvarili pravo na izdavanje zvaničnih sertifikata.\n26. Reklamijada na Ekonomskom fakultetu- decembar 2011\nObrazovni sistem EQUILIBRIO, u saradnji sa Marketinškom radionicom Ekonomskog fakulteta i Crvenim krstom, donirao je kao sponzor reklamijade, sredstva porodici iz Beograda koja je u teškom materijalnom stanju.\n27. Univerzitetski sajam stipendija- novembar 2011.\nSajam stipendija održan je 3. novembra 2011. zgradi Rektorata, u organizaciji Univerzitetskog Centra za razvoj karijere i savetovanje studenata Univerziteta u Beogradu, uz podršku Fondacije Kralja Boduena, Coca Cola Helenic i Obrazovnog sistema EQUILIBRIO. Obrazovni sistem EQUILIBRIO nagradio je 30 studenata Beogradskog univerziteta stipendijama za pohađanje kurseva stranih jezika.\n28. Program subvencionisanih kurseva za nezaposlena lica- jesen 2011.\nSajt za zapošljavanje i profesionalnu orijentaciju Poslovi.Infostud i Obrazovni sistem EQUILIBRIO realizovali su tokom jeseni 2011. godine uz podršku Nacionalne službe za zapošljavanje, Program obuke za nezaposlena lica. Program je podrazumevao obuku iz domena stranih jezika, ali i radionica na temu pisanja CV-jeva, propratnog pisma, kao i uspešnog nastupa na intervjuima za posao.\n29. Program stipendiranja učenika gimnazija i srednjih srednjih škola- leto 2011.\nKancelarija za mlade beogradske opštine Palilula i Obrazovni sistem EQUILIBRIO tokom leta 2011 organizovali su treću godinu zaredom Program stipendiranja srednjoškolaca. Srednjoškolci iz cele Srbije su imali priliku da se upoznaju sa kulturno-zabavnim sadržajima koje prestonica može da im ponudi, da uče strane jezike i pohađaju jezičke radionice. Svu učesnici Programa su dobili zvanične sertifikate o pohađanju Programa.\n30. Takmičenje srednjoškolaca Novi Beograd – maj 2011.\nU organizaciji Odeljenja za društvene delatnosti Gradske opštine Novi Beograd i Obrazovnog sistema EQUILIBRIO održano je takmičenje iz engleskog jezika za sve učenike trećeg razreda sa teritorije Opštine Novi Beograd. Za sve učesnike takmičenja obezbeđeno je izdavanje uverenja o učestvovanju na takmičenju, dok su za one najbolje obezbeđene veoma vredne nagrade.\n31. Nagrade za pobednike Palilulske olimpijade kulture- maj 2011.\nSedma Palilulska olimpijada kulture (POK), posvećena stvaralaštvu mladih Palilule i Beograda, održana je od 7. do 15 maja. Preko hiljadu mladih zainteresovanih za umetnost i kulturu takmičilo se u likovnom, dramskom i muzičkom stvaralaštvu, recitovanju, umetnosti reciklaže, fotografije, kratkom filmu, hip-hopu, brejkdensu i pop-rok muzici. Pobednici takmičenja nagređeni su besplatnim kursevima u Obrazovnom sistemu EQUILIBRIO.\n32. Besplatni kursevi za učenike Pete beogradske gimnazije- april 2011.\nU saradnji sa Kancelarijom za mlade gradske opstine Palilula, Obrazovni sistem EQUILIBRIO organizovao je besplatnu nastavu španskog jezika za deset učenika Pete beogradske gimnazije.\n33. Besplatna nastava za studente Fakulteta političkih nauka- proleće 2011.\nTokom proleća 2011. Obrazovni sistem EQUILIBRIO organizovao je besplatnu nastavu francuskog jezika za deset studenata, članova studentske organizacije “Klub za Ujedinjene nacije Fakulteta političkih nauka”.\n34. Reklamijada u Boru\nU saradnji sa Marketinškom radionicom Ekonomskog fakulteta u Beogradu i ustanovom za kulturu opštine Bor, Obrazovni sistem EQUILIBRIO donirao je sredstva osnovnoj i srednjoj školi za decu sa posebnim potrebama „Vidovdan“ u Boru.\n35. Stipendiranje studenata Ekonomskog fakulteta- proleće 2011.\nU saradnji sa Savezom studenata Ekonomskog fakuleta Obrazovni sistem EQUILIBRIO organizovao je tokom proleća 2011. besplatnu nastavu stranih jezika (italijanski, španski i francuski jezik) za 30 najboljih studenata Ekonomskog fakulteta. Po završetku kursa svim polaznicima su izdata zvanični sertifikati.\n36. Stipendiranje 40 najboljih studenata Studentskog grada- proleće 2011.\nU saradnji sa Studentskom unijom Studentskog grada, Obrazovni sistem EQUILIBRIO obezbedio je besplatno pohađanje kurseva stranih jezika za 40 najboljih studenata Studentskog grada, tokom proleća 2011. godine. Svi studenti su, po završetku nastave, uspešno položili završne testove i ostvarili pravo na izdavanje sertifikata.\n37. Studentska unija Beogradskog univerziteta\nTokom proleća 2011. godine Obrazovni sistem EQUILIBRIO organizovao je nastavak besplatne obuke iz domena stranih jezika za 40 članova Studentske unije Beograda (www.subg.org.rs). Svima koji su pohađali ovu intenzivnu obuku uručeni su sertifikati.\n38. Donacija za Univerzitetsku dečiju kliniku u Tiršovoj\nU saradnji sa Marketinškom radionicom Ekonomskog fakulteta u Beogradu, Obrazovni sistem EQUILIBRIO donirao je sredstva Univerzitetskoj dečijoj klinici u Tiršovoj\n39. Takmičenje u engleskom jeziku za osnovce Palilule- decembar 2010\nZa sve učenike sedmog razreda osnovnih škola sa teritorije Opštine Palilula, organizovano je takmičenje u znanju engleskog jezika. Učesnici takmičenja pokazali su zavidan nivo svih svojih jezičkih kompetencija, a kao nagradu za učestvovanje, dobili su brojne nagrade, kao i preporuke za buduće školovanje i upis u Filološku gimnaziju.\n40. Program subvencionisanih kurseva za nezaposlena lica- jesen 2010.\nSajt za zapošljavanje i profesionalnu orijentaciju Poslovi.Infostud (www.poslovi.infostud.com) i Obrazovni sistem EQUILIBRIO realizovali su zajedno tokom jeseni 2010. godine uz podršku Nacionalne službe za zapošljavanje, Program obuke za nezaposlena lica koji je podrazumevao obuku iz domena stranih jezika, ali i radionica na temu pisanja CV-jeva, propratnog pisma, kao i uspešnog nastupa na intervjuima za posao.\n41. Program stipendiranja učenika gimnazija i srednjih stručnih škola- leto 2010.\nKancelarija za mlade beogradske opštine Palilula (www.kzmpalilula.rs) i Obrazovni sistem EQUILIBRIO ugostili su u letnjim mesecima 2010. godine srednjoškolce iz cele Srbije. Učenici su imali priliku da se upoznaju sa kulturno-zabavnim sadržajima koje prestonica može da im ponudi, ali i da uče strane jezike kroz nastavu opšteg tipa, kreativne radionice i druženja sa stranim gostujućim predavačima.\n42. Nagrađivanje studenata u saradnji sa Centrom za razvoj karijere – leto 2010.\nKao stalni partner Centra za razvoj karijere i savetovanje studenata Beogradskog univerziteta (www.razvojkarijere.bg.ac.rs), Obrazovni sistem EQUILIBRIO obezbedio je tokom leta 2010. godine 10 besplatnih kurseva stranih jezika za studente sa najboljim prosekom koji su se angažovali na različitim aktivnostima koje je Centar za razvoj karijere organizovao.\n43. Udruženje studenata sa hendikepom- proleće 2010.\nU saradnji sa Kancelarijom za mlade grada Beograda (http://www.kancelarijazamlade.rs), tokom zime i proleća 2010. godine realizovana je obuka za 45 članova Udruženja studenata sa hendikepom Beogradskog univerziteta (http://www.adsyu.org/index.html). Studenti su pohađali nastavu iz nemačkog, italijanskog, španskog i engleskog jezika.\n44. Vaučeri za vukovce Opštine Palilula\nNimalo nije lako završiti školsku godinu sa svim peticama u đačkoj knjižici. Za to je potrebno puno truda, discipline i posvećenosti. U saradnji sa Kancelarijom za mlade opštine Palilula, Obrazovni sistem EQUILIBRIO stipendirao je vukovce iz svih osnovnih škola sa ove beogradske opštine.\n45. Stipendiranje 20 najboljih studenata Studentskog grada\nOd kada je 2007. godine kompletno renoviran, Studentski grad na Novom Beogradu postao je sinonim za kvalitetan i udoban smeštaj studenata Beogradskog univerziteta. Mesto u njemu uspeju da dobiju samo studenti koji redovno studiraju i postižu visok prosek ocena. U saradnji sa Studentskom unijom Studentskog grada, Obrazovni sistem EQUILIBRIO obezbedio je besplatno pohađanje kurseva stranih jezika za 20 najboljih studenata Studentskog grada, tokom školske 2009/2010. godine.\n46. Takmičenje u engleskom jeziku za osnovce Palilule- mart 2010.\n47. Studentska Unija Beogradskog univerziteta\nTokom marta i aprila meseca 2010. godine Obrazovni sistem EQUILIBRIO organizovao je obuku iz domena stranih jezika za članove Studentske unije Beograda (www.subg.org.rs). Svima koji su pohađali ovu intenzivnu obuku uručeni su sertifikati.\n48. Program subvencionisanih kurseva za nezaposlene\nSajt za zapošljavanje i profesionalnu orijentaciju Poslovi.Infostud (www.poslovi.infostud.com) i Obrazovni sistem EQUILIBRIO realizovali su tokom jeseni 2009. godine uz podršku Nacionalne službe za zapošljavanje, Program obuke za nezaposlena lica koji je podrazumevao obuku iz domena stranih jezika, ali i radionica na temu pisanja CV-jeva, propratnog pisma, kao i uspešnog nastupa na intervjuima za posao.\n49. Donacija za Narodnu kuhinju u Užicu\nU saradnji sa Marketinškom radionicom Ekonomskog fakulteta u Beogradu, Obrazovni sistem EQULIBRIO donirao je Narodnoj kuhinji iz Užica sredstva neophodna za nesmetano snabdevanje hranom za stanovnike ovog grada, koji su ekonomski ugroženi i prinuđeni su na besplatne obroke koje im Kuhinja redovno obezbeđuje.\n50. Program stipendiranja učenika srednjih škola Srbije 2009.\nKancelarija za mlade beogradske opštine Palilula (www.kzmpalilula.rs) i Obrazovni sistem EQUILIBRIO ugostili su u letnjim mesecima 2009. godine srednjoškolce iz cele Srbije koji su u Beograd došli kako bi se upoznali sa kulturno-zabavnim sadržajima koje prestonica može da im ponudi, ali i radili na sebi intenzivno učeći strane jezike kroz nastavu opšteg tipa, kreativne radionice i druženja sa stranim gostujućim predavačima.\n51. Program stipendiranja studenata 2008.\nStudentski Savezi fakulteta Beogradskog univerziteta i Obrazovni sistem EQUILIBRIO realizovali su tokom jeseni 2008. godine. Program stipendiranja studenata BU.\n52. Stipendiranje štićenice doma „Moše Pijade“\nObrazovni sistem EQUILIBRIO stipendirao je štićenicu Doma za decu i omladinu bez roditeljskog staranja „Moše Pijade“, Zoranu Muminović. Zorana je izrazila veliku želju da savlada španski jezik što joj je sistem EQUILIBRIO i omogućio.


Amerikanci odustali od posla, sledi tužba\nNebojša BUGARINOVIC, Zoran GLAVONJIC\n"Kada smo verovali da smo blizu postizanja sporazuma o zajedničkom ulaganju prošlog leta, određeni uslovi za koje je srpska Vlada rekla da su propisani zakonom, Dyncorp International nije mogao ispuniti, a da ne prekrši sopstvene kreditne ugovore. U takvoj situaciji, DynCorp International nije imao izbora osim da se povuče", piše u zvaničnom saopštenju američke firme.\nAmerička kompanija je bila pobednik na tenderu, jer je ponudila više od 60 miliona dolara i zapošljavanje 5.500 ljudi do 2009. godine.\nKako saznajemo, Srbija sprema međunarodnu tužbu protiv ove američke kompanije.\nRadio Slobodna Evropa je pre dva dana prvi objavio informaciju iz Ministarstva za kapitalne investicije da je propao zajednički posao Aerodroma Beograd i američke kompanije DynCorp International koji je trebalo da rezultira izgradnjom najvećeg kargo terminala u Južnoj Evropi:\nAmerička firma Dincorp International odustala je od izgradnje kargo centra na Aerodromu Nikola Tesla u Beogradu, izjavio je za Radio Slobodna Evropa Milan Moković, pomoćnik ministra za kapitalne investicije Vlade Srbije, zadužen za vazdušni saobraćaj. Izgradnja kargo terminala i logističkog centra na Aerodromu Nikola Tesla svojevremeno je najavljivana kao jedan od najvećih poslova poslednjih godina jer je beogradski aerodrom trebalo da lansira na prvo mesto po prometu vazdušnog teretnog saobraćaja u ovom delu Evrope, ali taj posao vredan više od 60 miliona dolara nije realizovan. Milan Moković, pomoćnik ministra za kapitalne investicije zadužen za vazdušni saobraćaj, rekao je za naš program da će za izgradnju kargo terminala najverovatnije biti raspisan novi tender, jer ugovor sa izabranim ponuđačem, američkom firmom Dincorp International, nije potpisan:\n„Oni su odustali. Ništa se tu drugo nije dešavalo osim što je tender trebalo da bude osnov za sklapanje ugovora, jer oni su pod određenim uslovima pobedili i trebalo je takav ugovor da sklope sa Aerodromom Beograd. Međutim, oni su tu nešto hteli malo drugačije i mi nismo imali osnova da im damo da se sklopi ugovor, odnosno da to prođe vladu tako da Vugovor bude sklopljen po drugim kriterijumima nego sto su bili na tenderu.“\nPlaniranom izgradnjom kargo terminala i logističkog centra, samo u prvoj godini poslovanja obim prometa bio bi povećan čak sedam puta, uz otvaranje više od 500 novih radnih mesta. Prema projektu, za četiri godine rada novi teretni terminal omogućio bi zapošljavanje od 5.000 do 10.000 ljudi. Prema studiji koju je finansirala američka vlada, kaže Moković, izgradnja kargo centra na Aerodromu Nikola Tesla ima perspektivu:\n„Pokazalo je da tu postoji potreba za kargo saobraćajem i da će to godinama rasti zbog toga što je Aerodrom Beograd na dobroj poziciji, na središnjem mestu ovog dela Evrope. Pokazalo se da ima smisla, ekonomskog opravdanja, praviti jedan takav kargo centar, bez obzira na ambicije Zagreba, Beča ili Budimpešte.“\nBeogradski aerodrom pretenduje na velike poslova pa bi, tvrdi Moković, bez problema preuzeo i posao transporta ribe iz Afrike preko Beograda za zapadnu Evropu, kao što je, na primer, preko Zagreba transportovan grgeč iz Tanzanije:\n„Kargo je kargo, bilo šta da je u pitanju. Ako ima ekonomskog rezona, zašto da ne. To nije samo riba, ima tu svašta.“\nSrpska nacionalna avio-kompanija JAT Airways, koja trenutno u floti nema kargo letelice, svakako bi prihvatila isplativ posao, pa i prevoz ribe, kaže za naš program Miloš Rajković, direktor Medija centra JAT-a:\n„JAT u ovom trenutnu leti na euromediteranske destinacije. Najdalje destinacije na koje trenutno letimo sa postojećom flotom su Dubai, Izrael i Sjedinjene Američke Države. Tako da u ovom trenutku redovnim linijama ne bismo mogli da prevozimo ništa iz Afrike.“\nRajković podseća da je JAT u prvih osam meseci 2006. godine prevezao oko tri miliona kilograma robe, a da je planirano da do kraja godine ta brojka dostigne četiri miliona, i zaključuje:\n„Ja sam ubeđenja da će Beograd postati najveći kargo centar u ovom delu Evrope. Naravno da očekujemo da će relativno brzo početi izgradnja kargo centra jer takva šansa se ne ispušta.“


Košarkašica „Srema” Jelena Janković MVP kadetske lige - Sirmiuminfo\nKošarkašica „Srema” Jelena Janković MVP kadetske lige\nJoš iz kategorije Košarka:\nKošarkašice Srema su vicešampionke Srbije 16/05/2022\nKošarkašice Srema u velikom finalu Srbije sa Crvenom Zvezdom 14/05/2022\nPionirke ŽKK “Srem” u polufinalu Srbije protiv Partizana! 13/05/2022\nBeograd. U Beogradskoj hali „Basket City”, juče je i zvanično završeno kadetsko prvestvo Srbije. MVP igračica ligaškog dela Triglav Ženske Kadetske lige Srbije u sezoni 2020/2021 je Jelena Janković, član ekipe ŽKK „Srem” iz Sremske Mitrovice.\nKošarkašica ŽKK „Srem” Janković Jelena izabrana je u prvu postavu, u najboljih pet igračica u Triglav Ženskoj Kadetskoj ligi Srbije u sezoni 2020/2021, a pored Jelene izabrane su još: Dunja Zečević (ŽKK Crvena zvezda Kombank), Jovana Spasovski (ŽKK Crvena zvezda Kombank), Bojana Talijan (ŽKK Art Basket) i Sara Vasiljević (ŽKK Crvena Zvezda).\nPehare i prigodne poklone najboljim igračicama uručili su Biljana Stanković, selektor ženske kadetske reprezentacije Srbije i Zoran Tir, koordinator mlađih selekcija Košarkaškog saveza Srbije.


Voogle konferencija 2019 i B2B susreti - Udruženje poslovnih žena Srbije\nU Varaždinu četvrti put održana Voogle konferencija\nU Varaždinu je četvrti put po redu održana Voogle konferencija 2019, na kojoj su preduzetnici, poslovni ljudi, istraživači i studenti imali priliku da slušaju predavanja i učestvuju u diskusiji na temu poslovnih ideja, izgradnje globalnog tržišta, međusektorskog rasta, kao i ženskog preduzetništva. Koorganizatori događaja iz Srbije su Institut Mihajlo Pupin i Poslovni inkubator Novi Sad. Svi učesnici konferencije su imali priliku da dogovore B2B sastanke koji su se održavali u varaždinskom pozorištu.\nUdruženje poslovnih žena Srbije u saradnji sa Evropskom mrežom preduzetništva Srbije (EEN Srbije) i Institutom „Mihajlo Pupin“ kao članom konzorcijuma EEN Srbije vodilo je zainteresovane članice UPŽ preduzetnice na ove poslovne susrete.\nTakođe, takozvanu Startup bitku 2019 organizovao je Voogle akcelerator iz Varaždina. Pozorišna scena je bila postavljena za deset odabranih startapova gde su oni predstavili svoje poslovne ideje pred potencijalnim mentorima, poslovnim partnerima i investitorima. Pobednik ovog pičing događaja dobija besplatan kancelarijski prostor, mentorstvo, konsultacije, školarinu i statuu, kao i direktan ulaz u prvi krug Voogle akceleratora i ima šansu da dobije 10.000€ za ubrzanje poslovanja.


Washington /Bloomberg: Zbog S-400 SAD uvodi sankcije Turskoj, poznato i kada / Radio Sarajevo\n14. 07. 2019. u 13:51:00 Radiosarajevo.ba\nAdministracija američkog predsjednika Donalda Trampa odlučila se za paket sankcija protiv Turske koji će biti uveden zbog toga što je Ankara kupila ruske protivzračne raketne sisteme S-400.\nPozivajući se na vlastite izvore, agencija Bloomberg je saopćila da će zvanično uvođenje restriktivnih mjera biti objavljeno narednih dana.\nPrema navodima agencije, izbor je bio između tri različita paketa mjera, od kojih je odabran najefikasniji. Izvori agencije nisu precizirali kakve će sankcije biti i koje će oblasti biti pogođene, ali navode da sada direktno mora da ih odobri američki predsednik.\nBloomberg naglašava da Washington krajem naredne sedmice namjerava da objavi saopćenje o svojim namjerama da uvede restriktivne mjere Ankari.\nPrema mišljenju jednog od izvora agencije, sankcije će biti uvedene naredne sedmice kako bi se izbjeglo podudaranje sa godišnjicom pokušaja državnog udara, koji je 15. jula 2016. godine pokušala da izvrši grupa vojnika i oficira Oružanih snaga Turske.\nNa taj način Washington želi da izbjegne dodatne spekulacije o tome da Sjedinjene Američke Države stoje iza tih događaja.\nKupovina najnovijih ruskih sistema za protivvazdušnu odbranu S-400 izazvala je tenzije između Turske i Sjedinjenih Američkih Država: Washington je zahtijevao da se sporazum obustavi i da se umjesto S-400 nabave njihovi sistemi Patriot.\nU slučaju odbijanja, SAD nije isključio mogućnost odlaganja ili poništavanja prodaje Turskoj najnovijih američkih lovaca F-35, ali je Ankara odbila da učini ustupke.\nMeđutim, nakon samita lidera G20 u Osaki, odnosi između SAD i Turske postali su manje napeti, objasnio je Mevlut Cavusoglu, šef diplomatije u Ankari.\nTagovi: Turska SAD raketni sistem sankcije


Srbija preispituje sporne privatizacije\nEvropska unija (EU) od Srbije očekuje da riješi 24 sporne privatizacije, navedene u rezoluciji Evropskog parlamenta. U Republičkom javnom tužilaštvu kažu da će sporne privatizacije ispitati i da tom prilikom neće biti zaštićenih.\nSlobodan Jovanović jedan je od 4.000 malih akcionara C marketa. On je u proteklih nekoliko godina u više navrata sa ostalim kolegama demonstrirao zbog privatizacije firme u kojoj je radio, a sada zaključuje da Vlada Srbije sama nije sposobna riješiti sporne privatizacije.\n„Mislim da EU s pravom može da nastavi sa pritiskom bez obzira ko će sledeći doći na vlast. Mora se do kraja rešiti i pritisnuti da se pljačkaški sistem u ovoj zemlji raščisti͢”, kaže Jovanović.\n„Zašto čekamo da nam EU pomogne, odnosno reši, ako smo mi to mogli sami? Nemamo hrabrosti ili smo prodali savest. Kupljeni smo, očito da u ovoj zemlji niko nije gadljiv na pare.“\nU Rezoluciji Evropskog parlamenta, navodi novinar Al Jazeere iz Beograda Đorđe Kostić, vlasti u Srbiji su pozvane da odmah preispitaju privatizacije i prodaje firmi, a posebno su pomenuti Sartid, Jugoremedija, Mobtel, C market i ATP Vojvodina.\nU povjereništvu za informacije od javnog značaja kažu da dokumenti vezani za sporne privatizacije ne mogu ni u kom slučaju biti tajni.\nKako je izvijestio Kostić, upozorenja iz EU treba shvatiti krajnje ozbiljno. Povjerenik za informacije kaže da Srbija taj problem mora riješiti ako i dalje želi računati na pristupne fondove iz EU, a kao glavni problem u slučaju privatizacije vide visok stepen korupcije u društvu.\n„Mi svi dobro znamo kao građani ove zemlje da na svojoj koži osećamo da je zemlja suočena sa brutalnom korupcijom i da ona mora konačno nešto uraditi na tom planu“, izjavio je Rodoljub Šabić, povjerenik za informacije od javnog značaja.\n„Jako loše kotiramo na međunarodnim indeksima po percepciji korupcije, što ima konsekvence i po ugled zemlje, ali i realne ekonomske konsekvence zbog ozbiljnog kapitala koji donosi sa sobom, a koji ne dolazi gde je vlast teško korumpirana.“\nJelko Kacin, izvjestilac Evropskog parlamenta za Srbiju, kazao je za Al Jazeeru da je potrebno stvoriti više povjerenja prema državnim organima u ovoj zemlji.\nOn je kazao da ne želi komentirati činjenicu da je 25 posto privatizacija poništeno, rekavši da „odgovore moraju dati organi srpske države“.\n„Samo na taj način se može povratiti povjerenje u Srbiju i vratiti strane ulagače“, kazao je Kacin.\nUpitan koliko je svjestan problema da su neki biznismeni u Srbiji primorani finansirati stranke kako bi mogli poslovati, Kacin je kazao da Evropska komisija i Evropski parlament imaju veoma konkretne podatke, koje su dobili od Saveta za borbu protiv korupcije.\n„Mislim da je došlo vreme da javnost u Srbiji dobije odgovore na elementarna pitanja“, rekao je on.\nU Republičkom javnom tužilaštvu kažu da su povodom spornih privatizacija pokrenuti pretkrivični i krivični postupci.\n„Tužilaštvo je odlučno da sve te privatizacije iz prošlosti ispita do svakog detalja, jer od naših rezultata zavisi evropska perspektiva naše države. U postupcima neće i ne može biti zaštićenih“, kazao je Tomo Zorić, glasnogovornik Republičkog javnog tužilaštva.\nOd ostalih kompanija koje se dovode u vezu sa spornom privatizacijom, spominju se Luka Beograd, Novosti, Šinvoz, Zastava elektro, Tehnohemija, Azotara Pančevo i druge.\nU agenciji za privatizaciju kažu da su oni do sada raskinuli 655 privatizacijskih postupaka.


Kontracepciju koristi manje od petine žena u Srbiji i to zato što VERUJU u jednu potpuno NEVEROVATNU STVAR! - Zena.rs\nKontracepciju koristi manje od petine žena u Srbiji i to zato što VERUJU u jednu potpuno NEVEROVATNU STVAR!\nPreviše žena u regionu i dalje veruje u mit da su savremene metode štetne Foto: Profimedia\nPrema istraživanju višestrukih pokazatelja položaja žena i dece, tradicionalne metode, pre svega prekinuti odnos, zastupljenije su skoro dvostruko više (40 odsto).\nKada je reč o planiranju porodice, podaci pokazuju da zemlje u regionu imaju neke od najnižih stopa korišćenja moderne kontracepcije u svetu.\nSituacija među marginalizovanim kategorijama žena još više zabrinjava, jer samo 7,2 odsto žena u romskim naseljima u Srbiji koristi savremenu kontracepciju, a tradicionalne metode koristi 54 odsto ispitanika.\nTo se objašnjava time da previše žena u regionu i dalje veruje u mit da su savremene metode štetne, dok društveni pritisak može biti prepreka da traže savete i da se informišu.\nOsim toga, nisu svi zdravstveni radnici kvalifikovani da pruže odgovarajuće savete i usluge, dok pouzdan izbor kontraceptivnih sredstava po pristupačnim cijenama nije uviek dostupan. Važnost planiranja porodice bila je centralna tema ovogodišnjeg obeležavanja Svetskog dana stanovništva koji se širom sveta obeležava pod motom "Planiranje porodice je ljudsko pravo".\nOve godine proslavlja se 50 godina od Međunarodne konferencije o ljudskim pravima 1968. godine, kada je prvi put planiranje porodice potvrđeno kao ljudsko pravo.


Priznanja najuspešnijim sportistima Grada Kruševca za 2017.godinu – KRUŠEVAC.LINK\nOvde si trenutno: Home / SPORT / Priznanja najuspešnijim sportistima Grada Kruševca za 2017.godinu\nJuče je u velikoj sali kruševačkog Narodnog muzeja održana godišnja Skupština Sportskog saveza grada Kruševca. Nakon održane Skupštine dodeljena su priznanja najuspešnijim sportistima, ekipama i sportskim radnicima grada za postignute rezultate u 2017. godini.\nZa najuspešnijeg sportistu u kategoriji seniora proglašen je Darko Božilović, član auto sportskog kluba Božilović FAM rejsing tim.\nNajuspešnija seniorka za ovu godine u Kruševcu je Maja Milosavljević, članica Planinarskog sportskog kluba Jastrebac.\nZa najbolju seniorsku ekipu proglašeni su odbojkaši OK Napredak 037.\nSportski savez grada Kruševca proglasio je sedmogodišnjeg tenisera Nikolu Stefanovića za sportsku nadu.\nNagradu za životno delo u sportu dobio je advokat u penziji Miomir Miša Rajković.\nTag Darko Božilović Maja Milosavljević OK Napredak 037 Sportski savez


Sada je vreme za nabavku ogrevnog drveta (VIDEO) - JuGmedia\nLESKOVAC/VLASOTINCE – Period od sredine aprila do početka maja pravo je vreme za nabavku ogrevnog drveta.\nU ovom periodu nabavljeno i pravilno skladišteno drvo moći će dobro da se prosuši i dostigne poželjni procenat vlage (20-25%), podesan za loženje.\nOvo su neke od osnovnih poruka koje je nacionalni ekspert za biomasu i profesor Šumarskog fakulteta dr Branko Glavonjić preneo pred punim salama učenika u Hemijskoj i Poljoprivrednoj školi u Leskovcu i Gimnaziji i Tehničkoj školi u Vlasotincu.\nDeca, kao budući domaćini, edukovana su o tome kada i kako treba nabavljati ogrevno drvo, kako ga skladištiti i kako ložiti.\n„Sve to sa c iljem da se smanji zagađenje vazduha i da se racionalno raspolaže šumskim fondom. Sirovo drvo ne može nas ogrejati, njegovim sagorevanjem zagađujemo vazduh koji udišemo, a stradaju nam i dimnjaci i peći, odnosno kotlovi koji progorevaju od vlage iz drveta“, rekao je profesor Glavonjić .\nPodršku ovoj edukaciji dali su i predstavnici Gradske uprave za zaštitu životne sredine. Profesor Glavonjić trudio se da razbije i nekoliko predrasuda poput one da će se korišćenjem dobro prosušenog drveta potrošiti više ogreva.\nOn je naglasio da je istina suprotna – smanjiće se potrošnja, a grejanje će biti kvalitetnije. To su pokazala i istraživanja rađena na području Leskovca i Vlasotinca, u okviru projekta Efikasno korišćenje ogrevnog drveta u domaćinstvima.\nOvaj projekat deo je GIZ DKTI programa Razvoj održivog tržišta bioenergije u Srbiji i sprovodi se u okviru bilateralne saradnje Vlada Republike Srbije i Savezne Republike Nemačke.


source.ba | SAD šalje borbene avione na Bliski istok\nSAD šalje borbene avione na Bliski istok\nSAD će vjerovatno na Bliski istok poslati četiri borbena aviona, zajedno sa osobljem koje će upravljati letjelicama i održavati ih, saopćili su američki zvaničnici.\nAmerički avioni nadlijetali Krim\nZvaničnici, koji su govorili anonimno, rekli su da se, najvjerovatnije, radi o avionima "B-52" i da oni još nisu poslati na Bliski istok.\nAmerički savjetnik za državnu sigurnost John Bolton izjavio je u nedjelju, 5. maja, da administracija predsjednika SAD Donalda Trumpa šalje grupu nosača i grupa bombardera na Bliski istok, kao odgovor na zabrinjavajuće "naznake i upozorenja" iz Irana.\nOn je rekao da SAD slanjem aviona žele da pokažu da će na bilo kakav napad odgovoriti "neumoljivom silom".\nTagovi: AvioniSADBliski istok


Potpisan sporazum o realizaciji projekta ''Formiranje Regionalnog centra za fizijatriju u Maglaju'' | maglajinfo.com\nvijesti maglaj 1467\nFZZZ i Služba za zapošljavanje ZDK\nPotpisan sporazum o realizaciji projekta ''Formiranje Regionalnog centra za fizijatriju u Maglaju''\n14.11.2016. 16:09 0\nProšle sedmice Služba za zapošljavanje ZDK i Federalni zavod za zapošljavanje potpisali su novi Sporazum o realizaciji projekta ''Formiranje Regionalnog centra za fizijatriju u Maglaju''.\nNa zajedničku inicijativu Službe za zapošljavanje ZDK, Saveza civilnih žrtava rata ZDK i JU “Dom zdravlja“ Maglaj izrađen je Projekt ,,Formiranje regionalnog centra za fizijatriju u Maglaju“. Potpisom Sporazuma, Služba je putem Federalnog zavoda za zapošljavanje osigurala finansijska stredstva u iznosu od 27.207,84 KM za jednogodišnju bruto plaću za dva buduća fizijatra koja će raditi u Domu zdravlja Maglaj.\n- Ovo je samo početak formiranja fizijatrije u Maglaju koja bi, u narednom periodu, trebala prerasti u Regionalni centar za fizijatriju ne samo za civilne žrtve rata, već i sve druge osobe sa invaliditetom sa područja Maglaja, Žepča, Zavidovića, Tešanja, Doboj Juga i Usore, naglasio je Marinko Kelavić, voditelj Projekta.\nPo ovom Projektu uskoro slijedi i potpis novog, međusobnog ugovora Službe sa JU Dom zdravlja Maglaj kojim će se definirati međusobni odnosi, a u vezi sa finansiranjem novih uposlenika, fizijatara.\nUkupna vrijednost Projekta je cca 50.000 KM, a uz učešće FZZZ svoj doprinos ovom Projektu će dati i Dom zdravlja Maglaj te Ministarstvo zdravstva ZDK.\n- Ovo je treći projekt kojeg smo, u protekla tri mjeseca, odobrili Službi za zapošljavanje ZDK i još jedan pokazatelj kako se zajedničkom koordinacijom mogu rješavati vrlo bitni problemi na području Zeničko-dobojskog kantona, izjavila je Helena Lončar, direkotrica Federalnog zavoda za zapošljavanje.\n- Potpisu ugovora su prisustvovali i Snježana Dedić, stručna suradnica za projekte iz FZZZ te Emir Džafić, predsjednik Upravnog odbora i Sehadet Hadžić, načelnik Odsjeka za zapošljavanje Službe, saopćeno je iz Službe za zapošljavanje ZDK.\nfzzz szzzdk civilne žrtve rata dom zdravlja\nFederalni zavod za zapošljavanje: U martu objava javnih poziva\nFZZZ: Mjerama aktivne politike zapošljavanja bit će obuhvaćeno 14.000 osoba


Šta donose nove saobraćajne dozvole i koliko bi mogle koštati? – Radio Feral\nŠta donose nove saobraćajne dozvole i koliko bi mogle koštati?\n05/08/2018 Mirsad Zulic\t0 Comments\nVozači u BiH uskoro bi papirne saobraćajne dozvole trebali da zamijene novim, plastičnim, nalik ličnim kartama i vozačkim dozvolama. To je zajednička ideja Agencije za identifikacione dokumente (IDDEEA) i Ministarstva saobraćaja i komunikacija BiH. Struka upozorava da bi modernizacija saobraćajnih dozvola mogla dodatno koštati građane BiH.\n← Prikupljeni indirektni porezi veći za 357 miliona KM\nSunčana nedjelja, temperatura do 36 →\n29/03/2020 29/03/2020 Mirza Musanovic\t0\n10/12/2018 Mirsad Zulic\t0\nPodijeljeni ramazanski paketi povratnicima u Bratuncu


Sergej Lukić šesti u Evropi - Sportske vesti - Savremenisport.com\nNaslovna :: Sportske vesti ::\tSergej Lukić šesti u Evropi\nSergej Lukić šesti u Evropi\nMalo je nedostajalo da Srbija osvoji medalju na Drugom evropskom prvenstvu za igrače do 15 godina koje je od 19. do 21. februara 2016. održano u Kazanju, ali je bez obzira na to ispunila očekivanja i pokazala da je postala pravi rasadnik badminton bisera.\nU konkurenciji preko 160 najelitnijih evropskih takmičara u ovom uzrastu, iz 34 zemlje Starog kontinenta, i Sergej Lukić i Marija Sudimac su tokom čitavog turnira bili na visini zadatka iako su nasupot sebe imali i dve godine starije rivale, što u ovom periodu razvoja može da donese ogromnu prednost. Lukić, koji je poslednjeg dana šampionata proslavio tek 13-ti rođendan, došao je do meča za odličje. U četvrtfinalu pošteno je namučio trećeg nosioca, Francuza Hrista Popova, potonjeg osvajača vicešampionske titule u singlu i prvaka Evrope u muškom dublu, ali je na kraju morao da pruži ruku iskusnijem i, u ovom trenutku, boljem rivalu. Izgubio je s 2:0. Prethodno naš reprezentativac, koji je u Kazanju bio u grupi od petog do osmog nosioca, odigrao je dva nezaboravna meča u kojima je pobedama prokrčio sebi put do šestog mesta u Evropi.\nPošto je kao nosilac bio slobodan u prvom kolu, u drugom se sastao sa odličnim Izraelcem Maksimom Grinblatom koga je savladao, posle preoketa, s 2:1, a na preslikan način došao je do pobede i u osmini finala gde mu je rival bio sjajni Poljak Lukas Cimos. S druge strane Sudimčeva, koja će 27. marta napuniti 14 godina, stigla je među 16 najboljih u ženskom singlu. Ona je poput Lukića, kao nosilac, preskočila prvo kolo, dok je u drugom bila ubedljiva protiv Švajcarskinje Julije Frankonvajl savladavši je s 2:0. U borbi za četvrtfinale izgubila je posle velike borbe u tri seta od Francuskinje Romane Klote-Fokult, kasnije osvajačice bronze u ženskom dublu. U mešovitom dublu naš par je na početku turnira poražen od domaćih takmičara Egora Kolkina i Marije Sukove s 2:1.\n“Priželjkivali smo medalju, ali bilo je mnogo kvalitetnih igrača i nijanse su odlučivale u mnogim mečevima. Značaj takmičenja je takođe odigrao svoju ulogu, naročito u prvom meču u miksu protiv domaćih takmičara, gde nismo uspeli da odigramo na našem nivou. U singlovima i Lukić i Sudimčeva su odigrali u skladu sa svojim mogućnostima. Važno je da gotovo uopšte ne zaostaju za najboljim evropskim igračima u ovoj konkurenciji, jer su i u mečevima u kojima su izgubili bili ravnopravni protivnici, a samo su nijanse odlučile. Učestovati na Evropskom prvenstvu bilo je jedno veliko i važno iskustvo, a pokušaćemo da ga iskoristimo za dalji napredak“, kazao je pomoćni trener badminton reprezentacija Srbije Dragan Antić.\nEvropske titule u Kazanju osvojili su Englez Hari Hang u muškom singu, Dankinja Matilda Kramer Arens u ženskom singlu, Francuzi Keni Lovang i Hristo Popov u muškom dublu, Turkinje Bengisu Erčetin i Zehra Erdem u ženskom dublu, te Danci Sebastijan Gronbjerg i Klara Graversen u mešovitom dublu. Inače, upredo sa Evropskim prvenstvom za igrače do 15 godina u Kazanju je održano i Evropsko prvenstvo za muške i ženske timove i Medijski seminar Evropske badminton konfederacije na kojem je Srbiju predstavljao Miodrag Kaličanin.\nVlada Republike Srbije – Ministarstvo omladine i sporta obezbeđivanjem neophodnih finansijskih sredstava u značajnoj meri je doprinelo učešću srpskih predstavnika na Evropskom prvenstvu za igrače do 15 godina u Rusiji i Medijskom seminaru Evropske badminton konfederacije.\nDatum: 22.02.2016. Autor: Badminton savez Srbije


Google izrađuje svoju platnu karticu | PC Press\nGoogle radi na debitnoj platnoj kartici\nTechCrunch je objavio vest da Google radi na izradi svoje sopstvene debitne platne kartice, koja će moći da se koristi kako za online kupovine, tako i fizički u prodavnicama. Ova kartica zamišljena je kao središnja tačka Google Pay sistema za plaćanje.\nGoogle platna kartica samo u debitnoj verziji\nOvaj projekat zamišljen je kao novo središte postojećeg Google Pay sistema kojim se trenutno obavljaju samo online i peer-to-peer plaćanja. Dodavanjem njihove kartice, biće omogućena šira primena ovog sistema, za različite vrste transakcija i kupovina. Upotreba ove kartice korisnicima bi omogućila praćenje plaćanja i kupovina, ali i kompaniji Google dragoceni uvid u to na šta korisnici troše novac.\nZa sada se u izveštaju ne pominje kada je planirano lansiranje ove debitne kartice, kao ni to da li će test verzija dobiti dozvolu za potrošače, i kada. Jedino što je poznato jeste da se na izradi kartice radi, da se istražuje potencijalna saradnja sa bankama i kreditnim sindikatima u Sjedinjenim Američkim Državama, kako bi se formirali tzv. pametni računi uz pomoć Google Pay sistema, čime bi se bankama pomoglo da imaju uvid u kompletne finansije korisnike, njihovo trošenje novca i još mnogo toga. Partneri su za sada izuzetno raspoloženi za saradnju, samo na nama ostaje da vidimo da li će do implementacije i realnog korišćenja ove debitne kartice doći.\n← Netflix postavio besplatne dokumentarce na YouTube za studente i učitelje\nKompromitovan državni informacioni sistem za praćenje pandemije →\nOne thought on “Google radi na debitnoj platnoj kartici”\n20. April 2020. at 23:10\nSta mi napravi Google ili ti Huawei, kupih p40 pro, znao sam da nema google play i ostalih fora ali da pola nekih aplikacija ne mogu da instaliram je katastrofa… Nece mi fortnite, Casino guru igre nece da ucitaju, ne znam sta stvarno reci. Tako da, google nek mi niko ne pominje…


Предсједница Економско - социјалног савјета РС Ранка Мишић предводи делегацију ЕСС РС која учествује на техничком састанку представника економско-социјалних савјета држава западног Балкана, Сарајево, 14 – 16. новембар 2017. године - SAVEZ SINDIKATA REPUBLIKE SRPSKE\nNaslovnaMeđunarodna saradnjaPredsjednica Ekonomsko – socijalnog savjeta RS Ranka Mišić predvodi delegaciju ESS RS koja učestvuje na tehničkom sastanku predstavnika ekonomsko-socijalnih savjeta država zapadnog Balkana, Sarajevo, 14 – 16. novembar 2017. godine\nPredsjednica Ekonomsko – socijalnog savjeta RS Ranka Mišić predvodi delegaciju ESS RS koja učestvuje na tehničkom sastanku predstavnika ekonomsko-socijalnih savjeta država zapadnog Balkana, Sarajevo, 14 – 16. novembar 2017. godine\n14/11/2017 Međunarodna saradnja, Savez sindikata RS, Sve vijesti\nDelegaciju Ekonomsko-socijalnog savjeta Republike Srpske koju čine predstavnici Saveza sindikata RS, Unije udruženja poslodavaca RS, Vlade RS i sekretar ESS RS predvodi predsjednica Ranka Mišić, koja će prezentovati institucionalni i zakonodavni okvir za rad i funkcionisanje Ekonomsko-socijanog savjeta Republike Srpske.\nU okviru regionalnog projekta „Ekonomsko-socijalna platforma“ – ESAP predstavnici Ekonomsko-socijalnog savjeta Republike Srpske učestovaće na tehničkom sastanku predstavnika ekonomsko-socijalnih savjeta država zapadnog Balkana, koji će se održati periodu od 14 – 16. novembra 2017. godine u Sarajevu. Tema sastanka je razmjena iskustava i znanja u vezi sa zakonskim i institucionalnim okvirima za rad ekonomsko-socijalnih savjeta, izgradnja kapaciteta sekretarijata i unapređenje javne svijesti o radu ekonomsko-socijalnih savjeta.\nU radu projekta pored predstavnika Ekonomsko-socijalnog savjeta Republike Srpske i Ekonomsko-socijalnog vijeća FBiH koji u skladu sa entitetskim nadležnostima predstavaljaju BiH, učestvuju i predstavnici ekonomsko-socijalnih savjeta Srbije, Kosova, Crne Gore, Makedonije i Albanije. Projekat „ESAP“ finansira EU a realizuju predstavnici MOR-a.\nIzvor: Ekonomsko – socijalni savjet RS


ŠANSA ZA RODITELJSTVO: U Srbiji 400.000 parova ima problem sa začećem\n16:00h POSLEDNJE SNIŽENJE: Iskoristite priliku i naručite 3D sat sa popustom od preko 30 odsto!\nUŽIVO KURIR TELEVIZIJA! Posle manjih incidenata većina okupljenih napustila 63 57\t524\nSRBIJA BRUJI O OVOM TVITU Na svu muku, divljaštvo i paljenje Gradske kuće, 12 15\t147\n3 NOVE MERE KRIZNOG ŠTABA! NEMA POLICIJSKOG U BEOGRADU: Kraće radno vreme 18\t562\nDR DARIJA UPOZORAVA: Nikako ne radite ovo s maskom, opasno je! EVO ZAŠTO 2\t129\nVIRUSOLOG ANA OTKRIVA NAJVEĆE ZABLUDE O KORONI: Evo zašto virus neće nestati, 44\t223\nVUČIĆ IZ PARIZA POSLAO JAKU PORUKU DEMONSTRANTIMA: Mene nikad nećete slomiti! 42\t2.4k\nCEO ŽIVOT MI PROŠAO ZA NEKOLIKO SEKUNDI: Ovo je ispovest policajca kome 21\t991\nInicijativa: Što više stimulisati vantelesnu oplodnju\n15.10.2017. 08:34h 15.10.2017. 08:34h\nŠansa za roditeljstvo zalaže se da se dozvoli šest pokušaja VTO na račun RFZO i dodatne pokušaje na račun lokalnih samouprava\nU Srbiji čak 400.000 parova ima problem sa začećem, a država finansira samo tri pokušaja vantelesne oplodnje.\nPotreban je veći broj besplatnih pokušaja VTO, kao što je važno i što hitnije doneti pravilnike novog zakona o biomedicinski potpomognutoj oplodnji (BMPO), koji je usvojen u maju, istakla je predsednica Udruženja Šansa za roditeljstvo Sandra Jovanović.\n- Ideja tribine je spajanje iskustava stranih zemalja koje rade donaciju sa Srbijom, koja tek treba da počne da radi, kao i osnaživanje svih parova. Novi zakon o BMPO stupio je na snagu u maju, međutim, ne postoje pravilnici koji prate zakon, a dok god ih nema, neće biti moguće raditi donaciju - ukazala je Jovanovićeva.\nOna je naglasila da novi zakon donosi mnoštvo novina i da je potrebno što pre završiti pravilnike:\n- Svaki peti par u Srbiji ima problem sa začećem, zbog toga se kao udruženje zalažemo za bolju saradnju sa svim državnim institucijama. Zahtevamo šest pokušaja VTO na račun RFZO i dodatne pokušaje na račun lokalnih samouprava, uvođenje minimum četiri nestimulisana postupka o trošku RFZO, dostupnija savetovališta za parove...\nSvoja zapažanja izneli su dr Zorica Crnogorac i dr Vesna Kopitović iz klinika u Novom Sadu, dr Elijas Cakos iz Soluna, dr Tonko Mardešić iz Češke, dr Elijana Garalejić iz GAK „Narodni front“ i Zlata Žižić iz Uprave za biomedicinu.\nzačećeoplodnjaŠansa za roditeljstvoSandra Jovanović\nPOSLEDNJE SNIŽENJE: Iskoristite priliku i naručite 3D sat sa popustom od preko 30 odsto!\nUŽIVO KURIR TELEVIZIJA! Posle manjih incidenata većina okupljenih napustila potpuno miran protest kod Skupštine 63 57\t524\nSRBIJA BRUJI O OVOM TVITU Na svu muku, divljaštvo i paljenje Gradske kuće, Milutin je primetio ono što je svima promaklo 12 15\t147\n3 NOVE MERE KRIZNOG ŠTABA! NEMA POLICIJSKOG U BEOGRADU: Kraće radno vreme trgovcima, zabrana okupljanja više od 10 ljudi 18\t562\nCEO ŽIVOT MI PROŠAO ZA NEKOLIKO SEKUNDI: Ovo je ispovest policajca kome su na protestima polomljene OBE NOGE! 21\t991\nJELENA I NOVAK SLAVE GODIŠNJICU BRAKA: Njihova ljubav je još LEPŠA I JAČA, a pre 6 godina izgovorili su sudbonsono DA 9\t808


Bertomeu pisao FMP-u: "Odluka štetna za sve" - Sportske.net\nBertomeu pisao FMP-u: "Odluka štetna za sve"\nPredsednik Evrolige Đordi Bertomeu pisao je danas FMP-u i izrazio žaljenje što neće učestvovati u Evrokupu naredne sezone, ocenivši da je to loše i za klub i za srpsku košarku, ali i za samo takmičenje.\nABA - "Panteri" bolji od Mege u reviji prekršaja i slobodnih bacanjaFMP će tražiti nadoknadu štete i otkriti ko ''uništva srpsku košarku''!Ode sanak pusti! FMP odustao od Evrokupa!?Sve je izvesnije - FMP će igrati Evrokup!ABA - Apić tragičar, "Panteri" ispustili pobedu u Zadru!\nUpravni odbor FMP-a preporučio je klubu da igra Evrokup, ali je skupština kluba glasanjem odbila taj predlog. U obrazloženju kluba iz Železnika o odbijanju učešća navodi se da je uprava kluba trpela velike pritiske.\n"Hvala što ste nas obavestili da nećete moći da se registrujete za Evrokup 2016/17. FMP je, kao sedmostruki učesnik i dvostruki polufinalista Evrokupa, klub koji je imao veliku ulogu u organizaciji Evrolige. Posle vaše odluke, u Evrokupu neće biti klubova iz Srbije, što je loše za klubove kao što je vaš, za razvoj srpske košarke, ali i za samo takmičenje", navodi se u pismu Bertomeua, koje je podeljeno novinarima u Železniku.\nĐordi Bertomeu je u svom pismu, naslovljenom na predsednika Skupštine kluba Predraga Milojevića, naveo da ovakav razvoj situacije nije u skladu sa skorašnjim stavovima koje je FIBA izrazila.\n"Prvo, u cirkularnom pismu koje je FIBA uputila Savezima 20. jula, jasno se priznaje Evrokup kao jedno od četiri panevropska klupska takmičenja koja će se održati u sezoni 2016/17. Posle toga smo u medijima pročitali više izjava u kome predstavnici FIBA i FIBA Evropa potvrđuju da klubovi neće trpeti sankcije zbog učešća u takmičenjima pod okriljem EKA", naveo je Bertomeu.\n"Konačno, jedan srpski klub će učestvovati u Evroligi i on nije dobio slično upozorenje. Iskreno vam zahvaljujemo na partnerstvu koje smo godinama održavali i koje će se nesumnjivo razvijati u budućnosti. Baza na kojoj je evropska košarka rasla je ona koju je postavio rad klubova kao što je vaš, tako da vas mi ohrabrujemo da nastavite dobar rad", napisao je Bertomeu.


Domaćin je prokockao dva gola prednosti. Poveli su u 25. minutu pogotkom Deletića, da bi tri minuta kasnije Popović duplirao prednost.\nU 38. je Sapinen smanjio zaostatak, a deset minuta pre kraja meča postavio konačan rezultat.\nOvo je rezultat koji odgovara crno-belima pošto sada ima pet bodova prednosti u odnosu na obe ekipe, uz meč manje.\nPartizan od 21 čas igra derbi grupe B u Beogradu gde dočekuje belgijsku ekipu Gent. Taj meč moći ćete da pratite u prenosu uživo na portalu "Novosti".\nSport fudbal Liga konferencija FK Anortozis FK Flora\n17:02 OLIMPIJSKE IGRE - JABUKA RAZDORA: Oštre reakcija Pekinga na pretnju SAD da će bojkotovati OI\nZIMSKE olimpijske igre postale su jabuka razdora između Vašingtona i Pekinga, pošto je Kina zapretila da će preduzeti kontramere ako se SAD odluče na diplomatski bojkot igara u najmnogoljudnijoj zemlji.


18-06-2021 12:27 Svet Region\nTim skupštinskim dokumentom, donetim na inicijativu Bošnjačke stranke, višegodišnjeg koalicionog partnera u vlasti DPS-a Mila Đukanovića, 11. jul je proglašen Danom sećanje na žrtve Srebrenice.\nRezolucijom je izraženo saosećanje za sve žrtve u ratovima na prostoru bivše Jugoslavije, kao i za njihove porodice i "poziva sve susedne države da nastave da obezbeđuju pravdu i dugoročnu podršku preživelima".\nKao razlozi za donošenje ove rezolucije navedene su pravosnažne presude Haškog tribunala i Međunarodnog suda pravde, kojima je, kako se navodi, "utvrđeno da je u Srebrenici jula 1995. godine izvršen genocid sa preko 8.000 ubijenih bošnjačkih civila, kao i na osnovu usvojenih Rezolucija u Evropskom parlamentu i Kongresu Sjedinjenih Američkih Država kojima se osuđuje genocid počinjen u Srebrenici".\nU obrazloženju se navodi da usvajanjem ove rezolucije, Crna Gora kao punopravna članica NATO-a, pokazuje posvećenost evropskim i evroatlantskim vrednostima, čime jasno potvrđuje da je "lider u regionu na planu promovisanja demokratskih vrednosti, ljudskih prava i temeljnih sloboda i suživota, kao najvećih vrednosti društva".\nO smeni Zdravka Krivokapića pročitajte OVDE.


Mala fabrika mašte Predškolska ustanova, Vračar - Beograd - ioi.\nMFM Neimar, Vračar MFM Voždovac\nMala fabrika mašte – Topolska 9, Vračar\nNaš drugi objekat „Mala fabrika mašte – Vračar“ (Topolska 9), nalazi se u jednoj od najlepših ulica na Vračaru, u novoj i modernoj kući od 450m². Kuća je okružena bezbednim i lepo uređenim dvorištem u kojem je smešten prostor za igru i učenje dece vrtićkog uzrasta, dok je jedan deo namenjen isključivo deci jaslenog uzrasta.\nEnterijer, položaj i veličina prostora namenjena deci svrstava nas među najopremljenije privatne vrtiće. Ovako osmišljen prostor deluje stimulativno, tu deca razvijaju svoje socijalne veštine, emotivnu zrelost i samopouzdanje, a stiču i odlična znanja. Pored svega navedenog, deca našeg vrtića su i osigurana 24h kod Uniqa Osiguranja.


RADIONICA ZA STUDENTE | Balkansec.net\nIzveštavanje o bezbednosti\nU saradnji sa Fakultetom političkih nauka iz Beograda, Fakultetom za medije i komunikacije iz Beograda, Filozofskim fakultetom iz Niša i Filozofskim fakultetom iz Novog Sada i uz podršku ambasade SAD u Beogradu pokrenuli smo projekat radionica "Izveštavanje o bezbednosti" za studente novinarstva.\nAktuelnosti iz oblasti odbrane i bezbednosti u regionu, pronalaženje činjeničnih izvora, istraživački rad, prepoznavanje dezinformacija, izveštavanje iz kriznih područja kroz studije slučaja sa Balkana i Bliskog istoka, pisanje stručnih članaka za digitalne medije, kreiranje postova za društvene mreže, TV priloga i drugi aspekti multiplatformskog novinarstva, vodeće bezbednosne teme iz ugla Srbije, BiH, Hrvatske, Slovenije i SAD.\nPredavači na radionicama su urednici Balkanske bezbednosne mreže Aleksandar Radić i Daniel Šunter, glavni i odgovornik urednik agencije Beta i urednik Balkanske bezbednosne mreže Vojkan Kostić, urednik TV emisije Dozvolite Goran Janićević, urednik portala Obris iz Hrvatske Igor Tabak, stručnjak za bezbednost iz Slovenije i pukovnik u penziji Anton Tunja, naučni istraživač Evropskog defendologija centra iz Banjaluke Doc. dr Predrag Obrenović i stručnjak za bezbednost iz SAD i potpukovnik u penziji Džon T. Kapelo i drugi gostujući predavači.\nZainteresovanim polaznicima otvorena su vrata redakcije portala za praktično obuku i pisanje analiza vesti, intervjua, reportaža i postova za društvene mreže za Balkansku bezbednosnu mrežu.


RTCG - Radio Televizija Crne Gore - Nacionalni javni servis :: Hronika :: Po nalogu Kneževića nezakonito držali tri miliona eura\nObjavila M.L.B. [ Mina/Pobjeda ]\nOPTUŽNICA 13. 07. 2019. 08:07 >> 08:09 0\nZamjenica glavnog specijalnog tužioca Lidija Vukčević, podigla je optužnicu protiv Duška Kneževića, bivšeg izvršnog direktora Atlas banke Marka Nikolića i direktorke sektora platnog prometa te banke, Dijane Zečević zbog malverzacija kojom su Aerodromi Crne Gore oštećeni za tri miliona eura, saznaje Pobjeda.\nNa optužnici se našlo i pravno lice Atlas banke koje je nezakonitim poslovanjem Kneževića, Nikolića i Zečević steklo protivpravnu imovinsku korist od tri miliona eura.\nOptužnicom Specijalnog tužilaštva, Knežević se tereti da je svoje službenike Nikolića i Zečević podstrekavao na zloupotrebu položaja u privrednom poslovanju, odnosno da prisvoje novčac Aerodroma nakon isteka oročenja depozita.\nPrema navodima optužnice, Nikolić i Zečević sumnjiče se da su od 11. avgusta do početka decembra prošle godine, mimo zakonskih ovlašćenja, nakon isteka oročenja sredstava, zadržali depozite preduzeća Aerodromi Crne Gore u iznosu od tri miliona eura, iako je uprava Aerodroma u više navrata pismeno tražila prebacivanje novca na račun preduzeća\nNavodi se da se stav tužilaštva temelji na vještačenjima i dokazima kao što su dopisi Aerodroma Crne Gore Atlas banci, elektronska korespondencija između Kneževića, Nikolića i Zečević koji su se našli na optuženičkoj klupi.\nSpecijalno tužilaštvo utvrdilo je da je Knežević uporno sprečavao ovlašćene službenike Atlas banke da ispune nalog Aerodroma Crne Gore.\nPrema saznanjima Pobjede, JP Aerodromi su u julu 2016. godine u Atlas banci oročili 3 miliona eura depozita na godinu. Poslije isteka tog roka, menadžment Aerodroma je isti iznos oročio na još godinu, a oročenje depozita isteklo je 11. avgusta prošle godine, kada su i počele ozbiljne priče da je Atlas banka u velikim problemima.\nKrajem avgusta prošle godine, izvršni direktor Aerodroma Crne Gore Danilo Orlandić zvanično je zatražio transfer tri miliona EUR na račun preduzeća.\nOsim formalnog dopisa, Orlandić je u više navrata i usmeno zatražio da mu se sredstva prebace, a dobijao je obećanja da će sve biti "transferisano u narednih nekoliko dana".\nTransfera novca nije bilo, iako je uprava Aerodroma u više navrata pismeno tražila svoj novac.\nNakon uvođenja prinudne uprave u Atlas banci, depozit preduzeća JP Aerodromi Crne Gore ostao je zarobljen pa je Orlandić podnio krivičnu prijavu protiv ovlašćenih lica u banci.\nCentralna banka Crne Gore uvela je 4. aprila stečaj u Atlas banku.\nAtlas banka Duško Knežević


Unutrašnja komunikacija preko Brisela\nPolitička javnost u Srbiji smatra da nema ništa sporno u inicijativi da se interesi Crnogoraca u Srbiji zaštite kroz pravo da se na referendumu izjasne o statusu njihove republike. Šef kancelarije Vlade Srbije za saradnju sa medijima Srđan Đurić, kaže da bi svi državljani Crne Gore koji žive u Srbiji trebalo da mogu da glasaju na eventualnom referendumu, jer je to njihovo fundementalno ljudsko pravo. To je prva službena reakcija na brojne izjave koje su usledile nakon što je premijer Vojislav Koštunica u Briselu predao evropskim zvaničnicima spisak Crnogoraca u Srbiji. "Sve priče o tome da se ovde radi o nacionalnom brojanju neistinite su i zlonamerne", kaže Đurić. Reč je o više od 260.000 državljana Crne Gore koji su pripadnci crnogorske, srpske, bošnjačke i drugih nacionalnosti.\nPortparol Demokratske stranke Srbije, vodeće partije u srpskoj Vladi, Andreja Mladenović tokođe pozitivnim oslikava nastup partijskog šefa Vojislava Koštunice.\n“Tu nema ništa sporno, nema govora o bilo kakvom prekršaju ustavnih nadležnosti. Predsednik Vlade je potpuno opravdano predao spisak građana Srbije i Crne Gore koji imaju nameru da učestvuju na tom referendumu o izjašnjavanju, tu ništa nije sporno. Ne vidim zašto su se toliko iz Crne Gore oko toga uzbunili, oni bi sigurno hteli onda da ti ljudi ne postoje, međutim, oni zaista postoje i oni su ravnopravni građani kao i svi ostali. Tako da tu ne bi trebalo da bude bilo kakvih problema.”\nIstovremeno za briselski nastup premijera Koštunice i predaju spiskova sa imenima Crnogoraca u Srbiji naziva pogrešnim. Funkcioner partije G 17 Plus, koja u srpskoj Vladi nastupa kao zastupnik ideje o samostalnoj Srbiji Čedomir Antić, kaže da nije siguran da je briselski nastupa premijera Koštunice imao podršku većine unutar vladajuće koalicije.\n“Gospodin Koštunica je time u stvari pokušao da ide na ruku jednoj manjini koja je vrlo povlašćena u Srbiji, to su Crnogorci u Srbiji. S druge strane da igra na sentiment 30 posto građana Crne Gore koji se osećaju kao Srbi. To će se vrlo loše završiti zato što s jedne strane državna zajednica ugrožava prava Srba u Crnoj Gori, a s druge strane Crnogorci u Srbiji neće ništa bolje živeti ako opstane ove državna zajednica. Mislim da je to velika greška gospodina Koštunice, greška je zato što je dao povoda političkim elitama Crne Gore da ponovo raspravljaju o tome da li se neko meša u njihove stvari. Oni već decenijama žive od kriza i decenijama njima treba samo prečka da objasne zašto ne rešavaju nijedan problem.”\nSavetnika za ustavna pitanja u kabinetu predsednika Srbije Zoran Lutovac, ističe da je ponovo na delu ignorisanja Ustavne povelje ali ovog puta u Beogradu. On takođe smatara da je sasvim legitimno da državljani Crne Gore nastanjeni u Srbiji pokrenu političko pitanja učešća na referendumu u Crnoj Gori, bez obzira na stav crnogorskih vlasti i odredbi o Ustavnoj povolji koja to ne predviđa.\n“Ja bih tu da razdvojim dve stvari, svakako da postoji legitimno pravo državljana Crne Gore koji su nastanjeni u Srbiji da se bore za svoje pravo bez obzira što je na zvanični stav Podgorice i bez obzira na to što u Ustavnoj povelji to nije predviđeno. Drugo je sasvim pitanje da li je primeren način na koji je to učinio predsednik Vlade u Beogradu. Trebalo bi reći da ovo nije prvi put da Beograd i Podgorica komuniciraju preko Brisela, da nemaju direktnu komunikaciju. Kao što vidite i reakcija Vujanovića nije usmerena ka Vladi nego ka predsedniku Srbije. Dakle, očigledno je da ne postoji neophodna komunikacija na liniji Beograd-Podgorica.”


MMF započinje pregovore o novom, nefinansijskom aranžmanu – Merkur\nMMF započinje pregovore o novom, nefinansijskom aranžmanu\nMerkur\t May 7, 2018\nSrbija i Međunarodni monetarni fond počeli su pregovore o novom aranžmanu podrške kojim će kandidat za članstvo u Evropskoj uniji sprovoditi reforme kako bi podstakao ekonomski rast, saopštila je u ponedeljak centralna banka.\nBalkanska zemlja je uspješno završila trogodišnji kreditni program od 1,2 milijarde eura ($ 1,5 milijardi) sa posjetiteljem iz Vašingtona u februaru, bez povlačenja sredstava.\nNovim sporazumom biće podržan Instrument za koordinaciju politike (PCI), nefinansijski aranžman koji je uveo MMF kako bi se obezbedio okvir za savjetovanje i praćenje politike u zemljama koje ne trebaju finansijsku podršku MMF-a.\n“Novi aranžman treba da obezbedi … makroekonomsku i finansijsku stabilnost i podrži nastavak neophodnih strukturnih reformi u cilju postizanja jačeg i održivog rasta”, saopštila je banka.\nRazgovori će trajati do 18. maja, rekla je banka.\nMisija MMF-a, koju predvodi James Roaf, očekuje se da se sastane sa najvišim srpskim zvaničnicima, uključujući predsjednika Aleksandra Vučića i premijera Ani Brnabića.\nDa bi osigurala rast, kandidat za članstvo u Evropskoj uniji Srbija mora da se suoči sa svojom sivom ekonomijom, povećanjem javnih i privatnih investicija, jačanjem fiskalnih institucija i osiguravanjem podrške finansijskog sektora za rast.\nPrivreda Srbije povećala je dva odsto u 2017. godini, zahvaljujući padu proizvodnje električne energije i lošoj berbi. Očekuje se da će privreda ove godine porasti 3,5 odsto.\nPrethodni dogovor sa MMF-om, koji je potpisan u februaru 2015. godine, obavezao je Srbiju na mjere štednje za smanjenje duga i deficita, uključujući smanjenje plata u javnom sektoru i penzija.\nSada je šansa za dogovor Kosova, kaže predsednik Srbije\nOnline Casino kockanje u Srbiji\nZakon o kockanju\nCopyright © 2018 · All Rights Reserved : Merkur


Tanjug 23. aprila 2021. 18:21\nBEOGRAD – Srbija i Međunarodni monetarni fond dogovorili su novi savetodavni aranžman koji bi trebalo da bude potpisan do sredine ove godine, saopštilo je danas Ministarstvo finansija.\nNovi aranžman neće podrazumevati finansijsku podršku, već će biti isključivo savetodavnog karaktera, i trajaće dve i po godine, odnosno do kraja 2023. godine, precizira se u saopštenju.\nMinistar finansija Siniša Mali je istakao da će najvažniji cilj novog aranžmana biti da se sačuvaju postignuti rezultati, kao i da se nastavi sa važnim strukturnim reformama kako bi Srbija mogla da dostigne još veće stope privrednog rasta.\nKako se navodi, Mali je danas imao završni sastanak sa Misijom MMF-a, koju predvodi šef misije Jan Kes Martejn, a u okviru konsultacija po članu IV Statuta MMF-a.\nNa sastanku su učestvovali i predstavnici Narodne banke Srbije.\nTema razgovora, koji su se održavali u onlajn formatu bio je novi aranžman koji treba da bude potpisan sa tom međunarodnom institucijom, kao i ukupna fiskalna, monetarna i makroekonomska kretanja u kontekstu pandemije virusa kovid-19.\nNakon što je Srbija uspešno završila prethodni aranžman „Instrument za koordinaciju politika“ u januaru 2021. godine, neki od predloženih reformskih ciljeva u novom aranžmanu su: usvajanje fiskalnog pravila koje bi ograničilo visinu deficita u odnosu na javni dug, zatim usvajanje Strategije za razvoj tržišta kapitala sa pratećim akcionim planom, usvajanje akcionog plana za implementaciju politike vlasništva u državnim i javnim preduzećima.\nMali je zahvalio šefu Misije Jan Kes Martejnu na poverenju u Srbiju i dosadašnjoj uspešnoj saradnji, te istakao da se raduje njenom nastavku.\nPredstavnici Misije MMF-a su istakli i da je Srbija snažnim merama odgovorila na krizu izazvanu korona virusom, te da je vakcinacija u Srbiji bila među najuspešnijima u Evropi, kao i da očekuju da privredni rast do kraja godine bude pet odsto.\nU godinama koje dolaze MMF očekuje da rast bude oko četiri odsto.\nRedovne konsultacije koje MMF sprovodi po članu IV Statuta obavljaju se sa svim zemljama članicama u okviru nadzorne funkcije MMF-a na svake dve godine.


Predsjednici SNSD-a Milorad Dodik, PDP-a Mladen Ivanić, SDS–a Mladen Bosić HDZ-a 1990 Božo Ljubić i HDZ-a BiH Dragan Čović sastaće se danas u blizini Banjaluke kako bi razgovarali o reformi policije, javlja Srna, a prenosi BH Radio 1.\nNakon što su bošnjački i srpski političari u BiH odbacili kompromisni prijedlog o reformi policije, visoki predstavnik Miroslav Lajčak izjavio je da ne odustaje od svog prijedkoga reforme policije jer za to nema pravo.\n"To je prijedlog međunarodne zajednice, prijedlog koji je izbalansiran i koji ima podršku svih međunarodnih aktera, koji daje šansu da se postigne kompromis. Potrebno je samo malo dobre volje i spremnosti za taj kompromis i da se razmišlja o interesima ove države", izjavio je Lajčak.\nGostujući u Dnevniku Federalne televizije, Lajčak je rekao kako je njegov prijedlog još na stolu, te da očekuje ozbiljno ponašanje svojih partnera u pregovorima o ovom reformskom procesu.\nSAD i EU krikovali su političare u BiH zbog odbijanja da prihvate predlog sporazuma o reformi policije.\nKomesar EU za proširenje Oli Ren kazao da će se time potkopati napori za približavanje BiH Uniji.


By Newsroom / Објављено на: February 5, 2021\n„Nadamo se da ćemo zajedno sa našom braćom iz Severne Makedonije sledeće godine proslaviti 150. godišnjicu rođenja Goce Delčeva“, rekao je bugarski premijer Bojko Borisov povodom 149. godišnjice rođenja velikog revolucionara.\n„Danas se navršava 149 godina od rođenja Goce Delčeva, vojvode aktiviste revolucionarnog oslobodilačkog pokreta Unutrašnje makedonske revolucionarne organizacije, među našim najuglednijim zajedničkim istorijskim herojima. Nadam se da ćemo sledeće godine imati mudrosti, zajedno sa prijateljima i braćom iz Severne Makedonije, da proslavimo 150. godišnjicu, ujedinjeni i zajedno na putu evropskih integracija“, rekao je bugarski premijer Bojko Borisov.\nSuprotno izjavama bugarskog premijera za zajedničku proslavu sa Severnom Makedonijom, ministar odbrane, Krasimir Karakačanov, ponovo je dolivao ulje na vatru u odnosima dve zemlje, pooštravajući retoriku s obzirom na izbore u Bugarska.\n„Tretiramo Republiku Severnu Makedoniju kao zemlju u kojoj žive naši sunarodnici. Njihova politička elita ne može tačno da shvati šta žele a šta ne žele. Oni žele da uđu u EU u blatnjavim cipelama, bez izvinjenja za ubijene Bugare”.\nKarakačanov je rekao da je Bugarska ta koja podstiče dijalog sa Severnom Makedonijom i da su svi predlozi i inicijative potekli iz Sofije. Prema novinama Trud, Karakačanov je rekao da se Skoplje ne može uzdati u slovenačko predsedavanje EU, novu američku administraciju ili promenu političke situacije u Bugarskoj. Dodao je da je Severna Makedonija bila spremna za razgovore dok nije dobila zeleno svetlo od NATO-a, a zatim se pridružila Alijansi. Sada im pokazujemo da novčić ima dve strane. Mi smo dobri, ali nismo ni glupi, ni naivni, ni ljudi bez dostojanstva“, rekao je bugarski potpredsednik.\nKarakačanov je oštro kritikovao zamenika premijera za evropska pitanja Severne Makedonije Nikolu Dimitrova jer je sebi dozvolio da daje preporuke Evropskoj uniji.\n„Potpredsednik vlade Nikola Dimitrov dozvoljava sebi da daje lekcije EU. Zbunjen sam oko toga ko je kandidat, Bugarska ili Severna Makedonija. Dozvoljava sebi da daje procene EU, daje preporuke, a to je neprimereno“, rekao je Karakačanov. / Ibna\nSrbija: nakon 100 dana mandata vlade, predsednik počinje procenu ministara\nBiH: Dodik u Tužilaštvu BiH saslušan u vezi s ukrajinskom ikonom


SNS Šapca: Spremni smo za lokalne izbore - Radio televizija Pančevo\n25. februara 2020. 26. februara 2020. 0276\nNebojša Zelenović će na sledećim izborima doživeti debakl, zbog svoje loše politike, svojih laži i nedostatka rezultata, poručuju poverenici gradskog odbora SNS-a u Šapcu.\nNebojša Zelenović će na sledećim izborima doživeti debakl, zbog svoje loše politike, svojih laži i nedostatka rezultata, poručuju poverenici gradskog odbora SNS-a u Šapcu. Sa druge strane , ističu oni, Srpska napredna stranka spremna je za predstojeće lokalne izbore u Šapcu i svom snagom će se boriti za bolji život dece i svakog pojedinca u Srbiji.\nNa početku konferencije za medije poverenici SNS u Šapcu istakli su da ta stranka spremno dočekuje predstojeće izbore jer ima dobre političke rezultate. Podsećaju na uspehe koje je Srbija ostvarila u poslednjih nekoliko godina, poput izgradnje autoputeva, povećanja prosečne plate, i drugog… Ipak, kaže poverenik Boban Birmančević, takve rezultate osporavaju ljudi poput Nebojše Zelenovića koji ništa nije uradio u svom gradu..\nPoverenik Aleksandar Pajić ističe da Šabac za razliku od ostalih delova Srbije još uvek tapka u mestu kada je reč o rekonstrukciji Gradske bolnice, jer se gradska uprava nije pomerila od idejnog rešenja.\nOdluka Nebojše Zelenovića da posle nekoliko meseci zagovaranja bojkota i njegov odlazak iz Saveza za Srbiju, je početak raspada te koalicije smatra jedan od poverenika Radivoje Mićić.\nŠabački naprednjaci poručuju da veruju u svoj uspeh na predstojećim izborima, jer su, kako zaključuju, građani svesni lošeg vođenja grada i upravljanja njihovim novcem.\nCOVID-19: U Južnobanatskom okrugu broj novoobolelih i dalje manji od 100\nMica Milakov 28. aprila 2021. 28. aprila 2021.


Obraz vs. 21. vek - Vladimir Džamić - Peščanik\nSloboda govora se u Srbiji tumači upravo onako kako odgovara situaciji. Država koja svoje licemerje prema građanskom društvu pokazuje iz dana u dan, još jednom je pokazala svoju suštinsku nemoć u zaštiti sopstvenog pravnog i ustavnog poretka. Kada je Peščanik bio napadnut samo zato što se nekima nisu dopadali stavovi koji se iznose u emisiji, država je ćutala. Kada se na Pravnom fakultetu održavaju tribine o navodnom oslobođenju Srebrenice, država kaže da svako ima pravo na slobodu govora. A juče sam najzad uspeo da se uverim da određeni delovi državnog aparata ne rade ništa kako bi dokazali da je Srbija pravna država, koja deli evropske vrednosti i civilizacijske tekovine 21. veka. Tako smo uspeli da vidimo glavnog sekretara Obraza, Mladena Obradovića kako na beskrupulozan način vređa građanke i građane Srbije, uključujući i samog državnog sekretara u Ministarstvu za ljudska i manjinska prava.\nTokom dvadeset minuta neprekidnog zgražavanja, nisam mogao da poverujem da je moguće da neko na svoju internet stranicu postavi načela koja se ne razlikuju značajno od načela koja je Hitler promovisao u Nemačkoj tridesetih godina prošlog veka, kada je Zakonom o zaštiti nemačke krvi izopštio sve one koji nisu arijevski Nemci, iako ova paralela srećom nije dobila svoje otelotvorenje u praktičnom delovanju. Danas u Srbiji postoji kao registrovana organizacija Obraz, koja svojim načelima promoviše versku, nacionalnu i rasnu netrpeljivost i poziva na linč političkih neistomišljenika, nacionalnih manjina koje nazivaju Šiptarima ili Ciganima, seksualnih manjina koje nazivaju pederima. Na sve to su upozoravali istaknuti stručnjaci u oblasti ljudskih prava. I svu tu diskriminaciju zastupaju oni kojima su uzori Njegoš, vladika Nikolaj Velimirović ili sveti Sava, u ime pravoslavlja, koje treba zaštititi od svih onih koji su “skrenuli sa Božijeg puta”. Antisemitska terminologija, društveno delovanje kojim se građanke i građani Srbije dele na one koji su prvorazredni i drugorazredni građani, za državu Srbiju (sa izuzetkom Ministarstva za ljudska i manjinska prava) ne predstavljaju aktivnosti koje su više nego dovoljan razlog da se organizacija zabrani. Ustavni sud Srbije još uvek nije odlučio o tome da se ova organizacija, koju je još Koštuničin kabinet preko Ministarstva unutrašnjih poslova označio kao klero-fašističku, zabrani. Vlada Srbije je tek prošle nedelje usvojila antidiskriminacioni zakon, iako on već godinama stoji u skupštinskoj proceduri, predložen od strane LDP-a.\nVeoma sam zabrinut zbog toga što su upravo pojedini mediji ti koji daju dovoljno prostora ovakvim organizacijama i ljudima koji promovišu vrednosti koje je nezamislivo promovisati u savremenoj Evropi. Ne postoji država u Evropi u kojoj možete otići na nacionalnu televiziju i svoje vreme koristiti za ubeđivanje auditorijuma kako nepodobne treba upodobiti ili će se dogoditi kazna, istrebljenje ili fizička likvidacija. Takve stvari se ne smeju čak ni insinuirati. U Srbiji 2009. godine, izvesni Mladen Obradović, dobio je prostor na nacionalnoj televiziji da nas ubedi u to kako je jedino ispravno srpstvo ono pravoslavno, kako oni koji nisu Srbi jesu građani drugog reda, a kako su seksualne manjine bolesnici koje treba lečiti ili ih se treba rešiti. To je upravo ono što u takozvanoj hrišćanskoj pravoslavnoj formi piše na sajtu dotične organizacije.\nNe iznenađuje me što je Srpska pravoslavna crkva oćutala gomilu gluposti koja je izneta u medijima. Ako je crkvi ideal širenje hrišćanskih vrednosti, ona je dužna da zaštiti svetost života svih, a ne samo podobnih ili pravoslavnih; ali, važno je da se crkva oglasila povodom Statuta Vojvodine.\nDržava pokazuje svoju nemoć ili nezainteresovanost da izađe na kraj sa pojavom organizacija poput Obraza. Njima ne treba davati publicitet, ne treba ih pozivati da gostuju u medijima, upravo zato da time ne bi bili legitimisani kao sastavni deo društvenog i političkog života u Srbiji. Vlast mora da donese što pre antidiskriminacioni zakon, kojim mora biti regulisano šta je protivzakonito delovanje neke organizacije. Ovaj zakon mora biti donet i zbog toga što se skandali poput onog nedavnog u Centru Sava ne smeju ponoviti. Sve to, ipak, i dalje neće garantovati jednakopravnost u Srbiji, sve dok se ne izgradi takav model političke kulture koji neguje i štiti građanski identitet i prava svakog pojedinca, a dovodi do javne osude svih organizacija ili pojedinaca koji nas kao u kakvoj Orvelovoj Životinjskoj farmi dele na jednake i jednakije.\nAutor je član Saveta za evropske integracije iz LDP-a


Semir Mujkanović najbolji nogometaš općine Kalesija u 2014. godini – Radio Feral\nSemir Mujkanović najbolji nogometaš općine Kalesija u 2014. godini\n07/12/2014 Mirza Musanovic\t0 Comments\nU organizaciji Nogometnog saveza općine Kalesija u TC Omega, odnosno Caffe Pizzeria “Est” u subotu (6.decembra) je održana manifestacija “Izbor najboljeg nogometaša općine Kalesija 2014. godine”.\nBila je ovo 8. po redu manifestacija izbora najboljih nogometaša sa područja općine Kalesija, a priznanje za najboljeg nogometaša u kalendarskoj 2014. godini pripalo je Semiru Mujkanoviću, igraču FK Mladost Kikači, koji je na taj način naslijedio Suada Tabalovića.\nMujkanović je jedan od najzaslužnijih igrača Mladosti za plasman u Prvu ligu TK, koju je ova ekipa izborila u sezoni 2013/2014.\nSemir Mujkanović je u dosadašnjoj karijeri nosio dres ekipa Slobode, Željezničara i Drine, a svoje golgeterske sposobnosti pokazuje i u ovoj sezoni.\nOvogodišnja specijalna priznanja za doprinos razvoju nogometa u Kalesiji, odnosno priznanja za promociju ove Općine, dobili su; Avdo Karić, koji je ovogodišnji sponzor pionirske Općinske lige, te dva Kalesijca sa adresom stanovanja van BiH, Suad Bešlić i Elvis Hodžić, koji proteklih godina itekako pomažu omladinskim selekcijama na turnirima u Njemačkoj.\nPredsjednik NS općine Kalesija, Muhamed Avdić, je u svom obraćanju skrenuo pažnju na zasluge ovih ljudi, ali i pozvao druge da se uključe na sličan način.\nNajbolja ekipa u seniorskoj konkurenciji u 2013. godini je FK Mladost Kikači, ekipa koja je izborila plasman u Prvu ligu TK.\nZa najboljeg trenera je proglašen Šefik Imamović, jedan od najboljih golmana općine Kalesija u proteklih 20 godina, koji od prošle sezone trenira ekipu Mladost 78 iz D.Vukovija.\nNajbolji igrač u kategoriji juniora je Armin Atlagić, koji je prošle sezone veoma uspješno nosio dres juniorske i seniorske ekipe kalesijske Bosne, dok je najbolja juniorska ekipa ponovo FK Bosna Kalesija.\nU kategoriji kadeta za najboljeg je proglašen Safet Križevac, također član kalesijske Bosne.\nI u kategoriji kadeta najbolja je ekipa FK Bosna.\nNajbolji pionir je Amel Mujkić, a njegova ekipa ŠF Respect je proglašena za najbolju u ovoj konkurenciji.\nNajbolji u konkurenciji “pjetlića” su omladinci ŠF Gornji Rainci, dok je titula najboljeg “pjetlića” pripala Dini Alibašiću, članu ŠF Respect Kalesija.\nI ove godine je proglašen najbolji sportski radnik, a ovo laskovo priznanje je otišlo u ruke Senada Mujkanovića. Senad je vlasnik firme “TOM CAT”, koja je sponzor ekipe Mladosti, koja je u ovoj godini uložila preko 150.000KM za renoviranje stadiona u Kikačima, koji je stradao u poplavama u maju ove godine.\nSenad je otac ovogodišnjeg najboljeg nogometaša godine, Semira, pa je ovo priznanje svakako upotpunilo radost ekipe iz Kikača, ali i poorodice Mujkanović.\nPo prvi put od kada se biraju najbolji, niti jedna nagrada nije otišla u tojšićku Slogu.\n← Nermin Nikšić je novi predsjednik SDP-a\nUmihanić pisao Nikšiću: Dugovanja Rudnika „Kreka“ ugrožavaju opstanak zdravstvenog sistema TK →


Dodik: Ako mene pitate hoće li ovo biti u UNIFORMAMA – HOĆE | Cik Novosti\nDodik: Ako mene pitate hoće li ovo biti u UNIFORMAMA – HOĆE\nPredsedavajući Predsedništva BiH Milorad Dodik rekao je da će pripadnici Trećeg pešadijskog (RS) puka 12. maja sledeće godine obući uniformu Vojske Republike Srpske.\nPodsećamo, Dodik je juče izjavio da je uniforma Vojske Republike Srpske deo tradicije, a oznake koje se nalaze na njoj su i na uniformama pripadnika Trećeg pešadijskog puka.\nOn je ocenio da histerija koja je nastala nakon njegovog poziva da deo pripadnika Trećeg pešadijskog (RS) puka sledeće godine na svečanosti povodom Dana Vojske RS obuče uniforme ne služi ničemu osim podgrejavanju unutrašnjih političkih prilika i nadgovoravanja ko će mu više i pre odbrusiti, prenosi Srpskainfo.\n– U zakonu piše da Treći pešadijski puk (Republika Srpska) baštini tradiciju Vojske RS. On nastavlja da baštini tu tradiciju, a deo tradicije su i uniforme, dakle samo taj dan – rekao je Dodik danas u Beču.\nDodik smatra da problem nije to, već da se on ogleda u nemogućnosti formiranja vlasti na nivou BiH, na nivou Federacije BiH i nefunkcionisanju Saveta ministara BiH.\n– Ima važnijih pitanja o kojima treba razgovarati, a hoće li se 12. maja obući uniforme Vojske RS, ja kažem da se hoće obući – zaključio je Dodik.


U toku pet dana održavanja festivala u periodu od 18 do 4 sata za saobraćaj će biti zatvorene ulice Ušće na delu od Poslovnog centra „Ušće“ do Bulevara Nikole Tesle uključujući i deo pored Dunava, zatim Bulevar Nikole Tesle na delu od Bulevara Mihajla Pupina do Trešnjinog cveta.\nOrganizatori podsećaju da je i ove godine, u okviru akcije „Društvo, ko vozi kući“, za sve posetioce Beer Festa organizovan besplatan prevoz svih pet dana trajanja festivala na 4 linije, koje su produžene u odnosu na prethodne godine.\nMali:Na „Bir festu“ očekuje se 700.000 posetilaca\nGradonačelnik Beograda Siniša Mali izjavio je danas da se u narednih pet dana na „Bir festu“, koja je namasovnija muzička manifestacija u Beogradu, očekuje više od 700.000 posetilaca i 10 miliona evra prihoda.\n„Zato je važno da napravimo i organizujemo što veći broj manifestacija, da povećamo atraktivnost Beograda“, rekao je Mali.\nPovodom večerašnjeg otvaranja „Bir festa“ na Ušću, Mali je podsetio da je kroz tu manifestaciju za prethodnih 12 godina prošlo skoro sedam miliona posetilaca.\nGradonačelnik Beograda je najavio da se na tome neće stati, jer se organizuju i „Karneval brodova“, „Dani beogradske baštine“ i da Beograd radi na tome da poveća turističku ponudu.


Fudbaleri u Bundesligi šalju podršku izbeglicama\nSvi fudbaleri u prvoj i drugoj nemačkoj ligi za vikend će igrati sa porukama podrške izbeglicama, koje će nositi na dresovima.\nFudbaleri će nositi poruku kao znak solidarnosti sa ljudima koji su pobegli od rata i siromaštva u svojim zemljama.\nPoruka će glasiti "Pomozimo, dobrodošlica izbeglicama", a biće istaknuta na delu dresa na kojem je do sada bio reklamni logo kompanije Hemes.\nGeneralni menadžer berlinske Herte Mihael Prec rekao je da se problem izbeglica tiče svih i da niko "ne sme da skreće pogled".\n"Mi, bundesligaški klubovi moramo da iskoristimo svoj uticaj i domet, ako i mogućnost da pomognemo mnogim izbeglicama koji su već mnogo toga pretrpeli", rekao je Prec.\n"OČEKIVALI SMO, IMAO JE NEUROLOŠKO OBOLJENJE" Doktor Colić o pokojnom bratu Miodragu: "Njegova supruga i deca su pribrani, koliko je moguće u ovoj situaciji"


Tuponja: Ukinuti naplatu kroz Sozinu - Vijesti | Radio Televizija Budva - Budva Crna Gora\nŠef poslaničkog kluba Pozitivne Crne Gore, Goran Tuponja, smatra da bi bilo elementarno korektno prema građanima da se ne naplaćuje prolaz kroz tunel Sozina, sve dok se ne normalizuje saobraćaj na putnom pravcu Cetinje-Budva.\n"Zatvaranjem puta Cetinje-Budva građani nemaju iole pristojan besplatan alternativni put kojim bi došli u kontinetalni dio države. Zato ih ne treba dodatno kažnjavati naplatom putarine, već za period u kojem nemaju kvalitetnu alternativu država treba da se odrekne prihoda prolaska kroz tunel Sozinu", predložio je Tuponja.\nOn je ocijenio da je došlo do veoma ozbiljnog oštećenja i zasigurno "ne tako brze sanacije puta Cetinje-Budva".\n"A imajući u vidu privredni i svaki drugi značaj tog putnog pravca za sve opštine crnogorskog primorja od Herceg Novog do Ulcinja sigurno bi jedna takva odluka imala pozitivan efekat u nastaloj situaciji. Ne radi se samo o potrebama građana da ne budu odsječeni od ostatka države, već je taj putni pravac jako značajan i za privrednike. Takvom odlukom bi se koliko-toliko uticalo da se održi normalnost saobraćaja i protoka roba", smatra Tuponja.\nPočinju radovi, građani da ne prolaze\nKomunalno: Apel građanima